CELEX: C2006/249/07
Language: et
Date: 2006-10-14 00:00:00
Title: Kohtuasi C-329/06: Eelotsusetaotlus, mille esitas Verwaltungsgericht Sigmaringen (Saksamaa) 28. juulil 2006  — Arthur Wiedemann versus Land Baden-Württemberg

14.10.2006   
            
            
               ET
            
            
               Euroopa Liidu Teataja
            
            
               C 249/3
            
         Eelotsusetaotlus, mille esitas Verwaltungsgericht Sigmaringen (Saksamaa) 28. juulil 2006 — Arthur Wiedemann versus Land Baden-Württemberg
   (Kohtuasi C-329/06)
   (2006/C 249/07)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Sigmaringen
   Põhikohtuasja pooled
   
      Hageja: Arthur Wiedemann
   
      Kostja: Land Baden-Württemberg
   Eelotsuse küsimused
   
               1.
            
            
               Kas direktiivi 91/439/EMÜ (1) artikli 1 lõiget 2 ning artikli 8 lõikeid 2 ja 4 tuleb tõlgendada nii, et mootorsõiduki juhtimiseks vajaliku sobivuse puudumise tõttu elukohariigis haldusasutuse poolt juhiloa äravõtmine ei ole vastuolus teise liikmesriigi poolt juhiloa andmisega ning et elukohariik peab ka sellist juhiluba põhimõtteliselt tunnustama?
            
         
               2.
            
            
               Kas direktiivi 91/439/EMÜ artikli 1 lõiget 2 ning artikli 7 lõike 1 punkti a koostoimes III lisa ja artikli 8 lõigetega 2 ning 4 tuleb tõlgendada nii, et elukohariigil puudub kohustus tunnustada juhiluba, mis on väljastatud selle omanikule peale elukohariigis juhtimisõiguse äravõtmist kas juhiloa väljastamise järgse liikmesriigi ametiasutust pettes ja mootorsõiduki juhtimiseks vajaliku sobivuse tagasisaamist tõendamata jättes või juhiloa väljastanud liikmesriigi ametiasutuse ametnikega salajase kokkuleppe alusel?
            
         
               3.
            
            
               Kas direktiivi 91/439/EMÜ artikli 1 lõiget 2 ja artikli 8 lõikeid 2 ning 4 tuleb tõlgendada nii, et elukohariik võib pärast oma ametiasutuste poolt juhiloa äravõtmist peatada ajutiselt teises liikmesriigi antud juhiloa või keelata selle kasutamise seni, kuni juhiloa väljastanud liikmesriik kontrollib, kas ta võtab tagasi õigusvastaselt saadud juhiloa?
            
         
      (1)  EÜT L 237, lk 1; ELT eriväljaanne 07/01, lk 317.